Борис Младенов-Young
Тя като сянка покрай мен премина…

chitanka.info

Тя като сянка покрай мен премина —

за миг ми заприлича на врабче

с проскубана и мокра перушина,

с отпуснати, прекършени криле.

Накуцваше с бастунчето, сиротна,

на две превита — явно бе под стрес,

но роклята й модна бе страхотна,

прическата, обувките — финес!…

На младини ще е била красива.

Кой знае — и богата, може би.

След нея със въздишка похотлива

мъжете са обръщали глави.

Приличаше на птица наранена,

но горда и с достойнство. Несломена!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.